2020. gada 17. martā Noteikumi Nr. 143

Rīgā (prot. Nr. 15 15. §)

**Valsts atbalsta piešķiršanas kārtība mazajiem lauksaimniekiem**

Izdoti saskaņā ar

Lauksaimniecības un lauku attīstības

likuma 5. panta ceturto daļu

1. Noteikumi nosaka kārtību, kādā piešķir valsts atbalstu mazajiem lauksaimniekiem (turpmāk – atbalsts).
2. Atbalstu piešķir saskaņā ar Komisijas 2014. gada 25. jūnija Regulas (EK) Nr. 702/2014, ar kuru konkrētas atbalsta kategorijas lauksaimniecības un mežsaimniecības nozarē un lauku apvidos atzīst par saderīgām ar iekšējo tirgu, piemērojot Līguma par Eiropas Savienības darbību 107. un 108. pantu (Eiropas Savienības Oficiālais Vēstnesis, 2014. gada 1. jūlijs, Nr. L 193) (turpmāk – regula Nr. 702/2014), 25. pantu.
3. Atbalstu piešķir mazajiem lauksaimniekiem (turpmāk – lauksaimnieki), kas atbilst regulas Nr. 702/2014 I pielikumā noteiktajiem kritērijiem.
4. Atbalstu lauksaimniekam piešķir, pamatojoties uz normatīvajos aktos par tiešo maksājumu piešķiršanu lauksaimniekiem noteiktajā kārtībā iesniegtā 2019. gada vienotā iesnieguma datiem, ja lauksaimnieka:

4.1. deklarētās dzīvesvietas adrese vai juridiskā adrese visā laikposmā no 2019. gada 1. janvāra līdz 2019. gada 1. decembrim ir reģistrēta Latvijā ārpus republikas pilsētām;

4.2. apstiprinātā Eiropas Savienības tiešo maksājumu kopējā summa 2019. gadā ir vismaz 100 *euro* un nepārsniedz 1200 *euro*;

4.3. vienotā platības maksājuma vai mazo lauksaimnieku atbalsta shēmas maksājuma saņemšanai deklarēto hektāru skaits 2019. gadā nepārsniedz septiņus hektārus;

4.4. tiešo maksājumu atbalstam noteiktā platība, kuras kultūraugu un lauksaimniecības zemes izmantošanas veida kods nav 710 (ilggadīgie zālāji), 642 (klūdziņprosa), 641 (miežabrālis), 644 (apse), 645 (kārkli), 646 (baltalksnis), 792 (nezāles) vai 620 (platība, par kuru nevar saņemt atbalstu), ir vismaz 0,3 hektāri vai laikposmā no 2019. gada 15. maija līdz 15. septembrim tā īpašumā esošo lauksaimniecības dzīvnieku skaits vidēji ir vismaz viena nosacītā liellopu vienība atbilstoši Lauksaimniecības datu centra dzīvnieku reģistra datiem (pielikums).

1. Atbalstu lauksaimniekam piešķir vienreizēja maksājuma veidā. Atbalsta summu Lauku atbalsta dienests aprēķina 50 procentu apmērā no 2019. gadā apstiprinātās Eiropas Savienības tiešo maksājumu summas. Izmaksājamā atbalsta summa kopā ar apstiprināto Eiropas Savienības tiešo maksājumu summu 2019. gadā nepārsniedz 1250 *euro*.
2. Kopējā atbalsta summa ir 4 000 000 *euro*.
3. Ja kopējā lauksaimniekiem piešķiramā atbalsta summa pārsniedz 4 000 000 *euro*, Lauku atbalsta dienests piemēro lineāru samazinājumu lauksaimniekiem izmaksājamām atbalsta summām, lai netiktu pārsniegts kopējais pieejamais atbalsta apmērs.
4. Lai nodrošinātu šo noteikumu 4.1. apakšpunktā minētā nosacījuma īstenošanu, pēc Lauku atbalsta dienesta pieprasījuma:

8.1. Pilsonības un migrācijas lietu pārvalde sniedz informāciju par lauksaimnieka deklarēto dzīvesvietas adresi;

8.2. Uzņēmumu reģistrs sniedz informāciju par lauksaimnieka juridisko adresi.

1. Atbalstu var apvienot ar citā atbalsta programmā piešķirto finansējumu, ievērojot regulas Nr. 702/2014 8. pantā noteiktās prasības.
2. Lauku atbalsta dienests:

10.1. lēmumu par atbalsta piešķiršanu pieņem un atbalstu izmaksā līdz 2020. gada 1. decembrim. Lēmuma pieņemšanas datums uzskatāms par atbalsta piešķiršanas datumu;

10.2. savā tīmekļvietnē saskaņā ar regulas Nr. 702/2014 9. panta 2. punkta "c" apakšpunktu un 4. punktu publicē informāciju par atbalstu;

10.3. datus par izmaksāto atbalstu glabā atbilstoši regulas Nr. 702/2014 13. pantā noteiktajām prasībām.

1. Atbalstu nepiešķir lauksaimniekiem, uz kuriem attiecas regulas Nr. 702/2014 1. panta 5. punktā Eiropas Komisijas noteiktais atgūšanas rīkojums.

1. Atbalstu lauksaimniekiem piešķir, ievērojot regulas Nr. 702/2014 1. panta 6. punkta "b" apakšpunkta "i" apakšpunkta nosacījumus.

Ministru prezidents A. K. Kariņš

Zemkopības ministrs K. Gerhards